આ બધા લક્ષણો અને ચિન્હો, ન્યુમોનીયાના લગભગ બધા જ દર્દીમાં જોવા મળે. અહીં એલોપથી અને અન્ય ચિકિત્સા પધ્ધતિ ના ડોક્ટરો ક્યારેક જ વધારે પડતી વિગતોની તપાસ કરતાં હોય છે. જયારે આપણે ન્યુમોનીયાના દર્દીને જરાક વધારે નજદીક થી વિગતવાર લક્ષણો અને ચિન્હો પુછીએ ત્યારે આપણને આશ્રય થાય કે બધાજ દર્દીઓ નિદાનકર્તા લક્ષણો સિવાય અલગ અલગ વિગતો આપે છે. આ વિવિધતા દર્શાવતા લક્ષણોજ જેમ એક રોગના બે દર્દીને અલગ તારવે છે. તેજ લક્ષણો દ્રારા હોમિયોપેથીક નિષ્ણાંત દવા શોધે છે. જે દવા દર્દીને તાત્કાલીક અને કાયમી રોતે રોગમુકત કરે છે. જેથી ખાસ કારણ વગર રોગ થવાની શક્યતા નહિવત બની જાય છે. કારણકે આ દવા દર્દીની રોગપ્રતિકારક શક્તિ વધારે છે. જેથી આ સારવાર દરમ્યાન દર્દીને વધારે પડતી દવાથી થતી નબળાઈ આવતી નથી દર્દી પોતાનામાં નવી શક્તિનો સંચાર થતો અનુભવે છે.